नई दिल्ली (टेक डेस्क)। दक्षिण कोरियाई इलेक्ट्रॉनिक्स कंपनी एलजी ने दुनिया का पहला 8K OLED टीवी लॉन्च कर दिया है। इस टीवी को जर्मनी के बर्लिन शहर में आयोजित IFA 2018 में पेश किया गया। दुनिया के सबसे बड़े टेक इवेंट में से एक CES 2018 में भी एलजी ने इस 8K TV को यूजर्स के सामने पेश किया था। 8K TV विजुअल एक्सपीरियंस की दुनिया के लिए एक मील का पत्थर साबित होगा। कहना गलत नहीं होगा कि इस पर किसी भी वीडियो को देखने के बाद आपको दुनिया की कोई भी स्क्रीन पसंद नहीं आएगी। लेकिन जितनी इस टीवी की खासियत है उतनी ही इसकी चुनौती।